recursal/SuperWikiNEXT-32B huggingface dataset:
**Drammensveien 115** (oppgang A og B) er en funkis boligblokk på Frogner i Oslo designet av arkitekt Torp & Torp. Bygget ble benyttet som tilholdssted av den norske motstandsbevegelsen under 2. verdenskrig.

#### Razzia i Drammensveien 115 B under 2. verdenskrig

Oppgangen i Drammensveien 115 B hvor statspolitiet skjøt Tore Gjelsvik
Mandag 22. januar 1945 rundt midnatt ankommer motstandsmannen Tore Gjelsvik Drammensveien 115 B for å gå i dekning fra Gestapo. Rett etter at han har låst seg inn leiligheten i 3. etasje ringer det på døren og Tore forstår at han er i vanskeligheter. Han åpner ikke, men Statspolitiet får raskt dirket opp døren og tre statspolitimenn stormer inn og legger Gjelsvik i bakken hvor han blir sparket og slått. Statspolitiet begynner deretter å avhøre Gjelsvik, men han forblir taus. Under et opphold i forhørene går en av betjentene til telefonen for å ringe etter et brekkjern for å åpne et låst rom, og Gjelsvik benytter muligheten til å rømme. Han reiser seg brått og stuper ut i entreen. Han får noen sekunders forsprang og klarer å lukke stuedøren med en hånd, samtidig som han åpner ytterdøren ut til oppgangen med den andre. I det han slipper døren og løper ut i oppgangen braser de tre statspolitibetjentene inn i hverandre i entreen. I det Gjelsvik løper ned oppgangen skyter betjentene etter Gjelsvik, og han blir truffet i skulderen. Gjelsvik løper ned Drammensveien, oppover Madserud allé og gjennom Frognerbekken til Frognerparken. Han kommer seg til slutt usett frem til en ny dekkleilighet i Bogstadveien 64 som han får tømt for kompromitterende papirer. Han får senere legehjelp av lege Helland-Hansen i Sorgenfrigaten og overlever krigen.

Referanser
----------

1. 1 2  Samuelsen, Ottar (2008). *Det var her det skjedde: Oslo under andre verdenskrig*. Oslo: Dinamo Forlag. s. 262-264. ISBN 9788280711748.

Se også
-------

* Norge under andre verdenskrig
* Motstandsbevegelse

Portal: Andre verdenskrig
**Pales** var i romersk mytologi en gudinne for hyrder og buskap. Pales er en gud i noen kilder, og en gudinne i andre kilder. På latin kan Pales være både entall og flertall, og refererer til minst en eller to guddommer.

Festivalen til Pales – Parilia, ble feiret den 21. april. Buskap ble på denne dagen kjørt gjennom bål på denne dagen. Pales og Parilia var forbundet med grunnleggelsen av Roma, som fant sted på denne datoen.

Etter sin seier over Salentini i år 267 f.Kr. bygde Marcus Atilius Regulus et tempel for Pales i Roma. Det er vanligvis antatt å ha vært lokalisert på Palatinerhøyden, men som et seiersmonument kan det ha vært lokalisert på veien til triumfprosesjonen, enten på Campo Marzio eller på Aventinerhøyden. Ifølge *Fasti Antiates Maiores* var det en festival for «de to Pales» (*Palibus duobus*), trolig for å markere tempelets innvielse.

Referanser
----------

1. ↑  H.H. Scullard, *Festivals and Ceremonies of the Roman Republic* (Cornell University Press, 1981), p. 161.

Litteratur
----------

* Richardson, L. (1992). *A New Topographical Dictionary of Ancient Rome*. Baltimore and London: The Johns Hopkins University Press. (p. 282)
* Scullard, H.H. (1981). *Festivals and Ceremonies of the Roman Republic*. London: Thames and Hudson. (p. 104–105)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Jørundgard Middelaldersenter** er bygget opp som en middelaldergård. Den ble oppført til innspillingen av filmen *Kransen* i 1994, bygget på Sigrid Undsets roman om Kristin Lavransdatter.

Gården ligger med sine 16 hus og stavkirkekopi ikke langt fra E6 på Nord-Sel, ca. 15 km nord for Otta i Gudbrandsdalen. I samme område ligger Nord-Sel kirke, der statuen av Kristin Lavransdatter er plassert. Pilegrimsleden som ble åpnet i 1997 går forbi gården. Gården har faste dager med lafting, smiing, veving og håndverk, baking m.m. I husene er det utstilt rekvisitter fra filminnspillingen. Det er også en del husdyr på uttunet, f.eks. skotsk høylandsfe, norsk ursau, villsvin og høner.

Informasjonen/formidlingen foregår som personlig guiding på flere språk, eller ved selvguiding. Gården har aktiviteter både for barn og voksne, styltegåing, kilekasting, hopping i høyet på låven m.m. For de som ønsker et måltid med smak og miljø av middelalder tilbys flere retter. Gården tar i mot bestilling til forskjellige anledninger, turer, skoleklasser, konfirmasjon, bryllup, fødselsdagsfeiring m.m. For de som ønsker enkel overnatting, eks. i Kristins seng, er dette mulig.

I månedskiftet juni/juli foregår Kristindagene, med teateroppsetning av Kristin Lavransdatter, Kransen og konserten Balladenatt på gården. Senere på sommeren arrangeres dansefestivalen og flere konserter. Fra 2011-2019 har forestillingen "Kristin Lavransdatter på Jørundgard", med manus av Svein Gundersen, blitt oppført på stedet.[] Dette manuset bygger på alle tre bind av Sigrid Undsets fortelling om Kristin Lavransdatter.

Eksterne lenker
---------------

* (en) Jørundgard Middelaldersenter – kategori av bilder, video eller lyd på Commons Rediger på Wikidata
* Jørundgard.no
* Kristin er tilbake
* Rekordinteresse for Kristinspillet
For bygda i Flatanger kommune, se Jøssund (Flatanger).

**Jøssund** er et sogn og en tidligere kommune i Trøndelag, etablert i 1896 ved utskilling fra Åfjord. Jøssund var fra 1964 en del av Bjugn kommune, og er fra 2020 en del av Ørland kommune.

Kartskisse med kommunegrense og kretsgrenserJøssund kommune besto av tettbebyggelsene Lysøysundet (1) og Vallersund (5), og grendene rundt.
Jøssund ble fradelt Åfjord som en egen kommune med 1 529 innbyggere 1. januar 1896. 1. januar 1964 ble Jøssund slått sammen med Bjugn, Nes og nordre del av Stjørna til den nye kommunen Bjugn. Jøssund hadde ved sammenslåingen 1 917 innbyggere.

Jøssund kirke  Foto: Marius Meyer 
Grendene Vallersund (med Valsøya, Vallersund Gård, Tranøya og fjordarmen Koet) og Lysøysund ligger i Jøssund. Lauvøyfjorden og Asenvågøy fyrstasjon ligger også i Jøssund.

Se også
-------

* Liste over ordførere i Jøssund

Referanser
----------

1. ↑  Dag Juvkam *Historisk oversikt over endringer i kommune- og fylkesinndelingen* Statistisk sentralbyrå, 1999. (Rapport 99/13). ISBN 82-537-4684-9
2. ↑  Hansen, Hans K. (1860-1948) (1956). *Åfjord og Jøssund gårdshistorie*. [Lysøysund]: Jøssund kommune.
3. ↑  Moxnes, Erik (1992). *Valsøya gårdshistorie*. Valsøya: [E. Moxnes].

|  |  |
| --- | --- |
| Oppslagsverk/autoritetsdata | Store norske leksikon
 |
**The Marked** var et amerikansk rockband som eksisterte fra 1985 til 1987. 

The Marked besto av Billy Corgan (gitar), Dale Meiners (bass) og Don Roesing (trommer). Navnet fikk de fra de merker som noen av medlemmene hadde på hodet.

Bandet ble dannet i Chicago i USA, men flyttet kort tid etter til Florida i håp om å finne en større fanbase. Da det slo feil gikk bandet stille og rolig hver til sitt. 

Selv om The Marked hverken rakk å gi ut noen album, singler eller noe som helst hadde de noen populære sanger som eksisterer rundt omkring på nettet, heriblant «First Curse», «Mao Say Tongue» og «Fade on Violet».

Billy Corgan og Ron Roesing kom til å spille inn musikk sammen allerede året etter *The Marked* hadde gått hver til sitt. I 1988 hjalp Roesing nemlig til med å spille trommer i Billy Corgans nye band Smashing Pumpkins, og Roesing medvirket på noen av sangene på *Nothing Ever Changes* (den første EP fra Smashing Pumpkins).

I 2000 saksøkte The Marked deres tidligere forsanger Billy Corgan og hans sukessfulle band Smashing Pumpkins for bruk av videoklipp fra bandets livevideo Vieuphoria fra 1994.
En mengde *V* i planet med en omegn om punktet *p*.
En omegn om et element i en mengde er i matematikk en delmengde som i en viss forstand ligger nær elementet. Uformelt kan en si at omegnen inneholder elementer i mengden som er naboer til elementet.
Elementet selv er vanligvis med i omegnen, men mengden kalles en *punktert omegn* dersom elementet ikke er med. 

I en formell matematisk definisjon vil en være avhengig av å presisere hva en mener med «nær» eller «nabo». Dette lar seg gjøre i et metrisk rom, der en har definert et avstandsmål, en metrikk. Omegn er også et sentralt begrep i topologi. Begrepet omegn er nært knyttet til  åpne mengder.

Formell definisjon i et metrisk rom
-----------------------------------

En {\displaystyle \epsilon }-omegn til et element *p* i et metrisk rom *(V,d)* er definert som en mengde

{\displaystyle \{x\in V|\ d(x,p)<\epsilon \}\,}
En punktert {\displaystyle \epsilon }-omegn er definert tilsvarende ved å ekskludere elementet *a* :

{\displaystyle \{x\in V|\ 0<d(x,p)<\epsilon \}\,}
En omegn i et metrisk rom kalles også for en *åpen ball* eller en *åpen kule*.

Formell definisjon i et topologisk rom
--------------------------------------

En omegn om et element *p* i et topologisk rom *V* er en mengde *W* som inneholder en åpen mengde som igjen inneholder elementet:

{\displaystyle \displaystyle p\in U\subseteq W}.
Omegnen trenger ikke selv være en åpen mengde. 

|  |  |
| --- | --- |
| Oppslagsverk/autoritetsdata | Brockhaus Enzyklopädie
 |
**Krystallin** er et vannløselig protein som finnes i øyets linse og gjør linsen transparent. Det er også funnet i andre kroppsdeler, som i hjertet og i aggressive brystkreftsvulster.
Det har vært påvist at skade på linsen kan fremme regenerering av nerver, og krystallin har blitt gjenstand for nevrologisk forskning. Så langt har det blitt demonstrert at krystallin β b2 (crybb2) kan være en nevritt-fremmende faktor.

Hovedfunksjonen til krystallin i øyets linse er trolig å øke brytningsindeksen uten å hindre lyset. Dette er imidlertid ikke dets eneste funksjon. Krystallin kan ha flere metabolske og regulerende funksjoner, både i linsen og i andre kroppsdeler.

Krystallin kan også analyseres med karbon-14-datering for å fastslå en avdøds persons omtrentlige fødselsår. 
Dette kommer av at atomprøvesprengninger som ble gjort i atmosfæren mellom 1945 og 1960 doblet atmosfærens innhold av karbon-14. Etter 1960 har nivået sunket. 
Når et menneske er ca. to år gammelt, er linsen i øyet ferdig utviklet, og avtrykket av C-14-nivået i atmosfæren på dette tidspunktet blir dermed sittende i krystallinet i personens øye livet ut.
**Paul Herbert Oquist Kelley** (født 1942/1943 i Oak Park i Illinois i USA, død 13. april 2021 i Managua i Nicaragua) var en amerikanskfødt nicaraguansk politiker.

Biografi
--------

Han begynte å arbeide med president Daniel Ortega i hans første presidentperiode i 1980-årene. Han ble sekretær for presidiet og ble ansett som presidentens hovedrådgiver.

Den 9. oktober 2020 innførte USAs finansdepartement økonomiske sanksjoner mot Oquist og andre ledende sandinister. Det ble begrunnet med at Oquist spilte «en ledende rolle i å spre desinformasjon for å dekke over regimets forbrytelser og ugjerninger av forferdelige menneskerettighetsbrudd». Oquist var en av Ortegas viktigste operatører i en rekke internasjonale fora, der han hevdet at opposisjonens protester i 2018 da de oppfordret til presidentens avgang, var et forsøk på statskupp.

Under koronaviruspandemien i Nicaragua ble han sagt å være den som stod bak presidentens avgjørelse om ikke å forordne en nasjonal nedstengning, ettersom han betraktet covid-19 som kapitalistiske lands oppfinnelse for å løse egne indre problemer, ifølge den nicaraguanske historikeren Dora María Téllez.

Han døde 13. april 2021, i en alder av 78 år, av covid-19, på militærsykehuset Alejando Dávila Bolaño i Managua.

Referanser
----------

1. 1 2 3  «Muere Paul Oquist, el estadounidense sandinista y brazo derecho de Ortega en Nicaragua» **(spansk)**. France 24. 13. april 2021.
2. ↑  «Treasury Sanctions Nicaraguan Financial Institution and Officials Supporting Ortega Regime». *United States Department of the Treasury*. 9. oktober 2020.
3. ↑  «Muere por coronavirus el principal asesor político del presidente nicaragüense, Daniel Ortega». *Europa Press*. 13. april 2021.
**Brukshundsport** eller **bruks** er en konkurransesport med hunder som har blitt stadig mer populær i det norske brukshundmiljøet. Det konkurreres i tre forskjellige grener, nemlig spor, rundering og rapport. Brukshundsport har mange fellestrekk med IPO, men øvelsene er ikke de samme. Blant annet inngår ikke forsvarsdelen (såkalt *schütz*).

Konkurransen
------------

Hver konkurransegren er delt inn i 4 klasser, kalt A, B, C og D. Klasse D er laveste klasse, og man rykker oppover i klassene ved å oppnå en viss minste poengsum. Hundene må være mist 12 måneder før de kan starte. Hunder født etter 30. juni 2002 må dessuten ha bestått en såkalt *karaktertest* (eller tilsvarende).

Hver klasse består av 3 deler. Lydighetsdelen og feltsøket er likt uansett om man konkurrerer i spesialøvelsene spor, rundering eller rapport. I klasse A kan det deles ut brukssertifikat, slik at hunden kan oppnå å bli en såkalt *brukschampion*. Det arrangeres dessuten norgesmesterskap og nordisk mesterskap i kl. A.

Eksterne lenker
---------------

* Norsk Brukshundsports Forbund

  


| * v
* d
* r
Hundesport |
| --- |
| Agility **·** Blodspor **·** Brukshundsport **·** Budføring **·** Feltsøk **·** Ferskspor **·** Flyball **·** Hundefrisbee **·** Hundekjøring **·** Hundekløving **·** Hundeveddeløp **·** IPO **·** Lure coursing **·** Lydighet **·** Rapportering **·** Rundering **·** Spor **·** Viltspor |
**Gabrielle Odinis** (født 25. april 1974 i Vilnius, Litauen) er en tysk skuespillerinne.

Hun ble født i en musikerfamilie; moren var pianist, faren fløytist. I 1976 emigrerte hele hennes familie fra Litauen til Tyskland. Tre år senere reiste foreldrene til Frankrike, men Gabrielle Odinis vokste opp hos besteforeldrene i Tyskland. Hun er derfor oppvokst med tre språk, litauisk, tysk og fransk, som hun snakker flytende.

Hun fikk tidlig ballett- og sangundervisning, og gikk på barneskuespillerskolen i Wuppertal fra hun var 15. Som 18-åring spilte hun i sin første film, og har senere spilt i en rekke filmer og fjernsynsproduksjoner, bl.a. i *Nirgendwo in Afrika* (2001). 

Hun har også vært engasjert ved en rekke teatre, bl.a. Staatstheater Mainz, Schlosstheater Neuwied og Schauspiel Bonn.

Hun bor i Köln og Berlin.

Referanser
----------

1. ↑   Gemeinsame Normdatei, GND-ID 1062464109, besøkt 15. oktober 2015[Hentet fra Wikidata]
2. ↑   ČSFD, ČSFD person-ID 159083[Hentet fra Wikidata]
3. ↑   filmportal.de, oppført som Gabriele Odinis, Filmportal-ID faed7b51df024d29b2b2b78e1ee1922f, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 17. april 2015[Hentet fra Wikidata]

Eksterne lenker
---------------

* (en) Gabrielle Odinis på Internet Movie Database Rediger på Wikidata

* (sv) Gabrielle Odinis i Svensk Filmdatabas Rediger på Wikidata

* (fr) Gabrielle Odinis på Allociné Rediger på Wikidata

* (en) Gabrielle Odinis hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
***Michael Moore i Trump-land*** er en amerikansk dokumentarfilm laget av Michael Moore i 2016. Den ble vist på NRK2 første gang 25. oktober 2016 klokka 21.25 og siden sendt i reprise flere ganger. 

Filmen handler om presidentvalget i USA 2016 og er basert på en forestilling som Michael Moore hadde i Murphy Theatre i Wilmington, Ohio 7. oktober 2016. Opprinnelig ville han ha forestillingen i Midland Theatre i Newark, Ohio, men ledelsen for lokalet avslo å leie det ut. 

Premieren på filmen var bare elleve dager etter innspillingen, 18. oktober 2016 i IFC Center i New York City. De fire hundre billettene til premieren ble gitt ut gratis og etter premieren stilte Moore opp for å svare på spørsmål. Fra 19. oktober 2016 var filmen tilgjengelig for visning i USA etter markedsføring på Twitter. Filmen fikk positiv omtale på Rotten Tomatoes, med en gjennomsnittlig rating på 5,9 av 10. Ved utgangen av oktober hadde den spilt inn om lag 150.000 dollar i USA.

I tillegg til visning på TV i Norge 25. oktober 2016, ble filmen vist på Channel 4 i Storbritannia 29. oktober 2016 og finsk TV 1. november 2016.

Referanser
----------

1. ↑  Informasjon hos boxofficemojo.com

Kilder
------

* Omtale hos nrk.no
* Forhåndsomtale i nytimes.com
* Anmeldelse i nytimes.com

Eksterne lenker
---------------

* Offisielt nettsted Rediger på Wikidata
* (en) *Michael Moore i Trump-land* på Internet Movie Database Rediger på Wikidata

* (en) *Michael Moore i Trump-land* på AllMovie Rediger på Wikidata

* (fr) *Michael Moore i Trump-land* på Allociné Rediger på Wikidata

* (en) *Michael Moore i Trump-land* på Rotten Tomatoes Rediger på Wikidata

* (en) *Michael Moore i Trump-land* på Metacritic Rediger på Wikidata

* (en) *Michael Moore i Trump-land* på Box Office Mojo Rediger på Wikidata
**Kevin Carter** (født 13. september 1960, død 27. juli 1994) var en sørafrikansk fotograf. I 1994 vant han Pulitzerprisen for beste foto, av en gribb som ventet på at et barn skulle dø under hungersnøden i Sudan. Han ble kritisert for å ikke ha gjort noe for å redde livet til barnet. Selv hevdet han at han hadde blitt advart mot nærkontakt med flyktningene med tanke på smitte. Siden angret han midlertidig på at han ikke hadde hjulpet jenta. 33 år gammel tok han livet sitt. Han etterlot seg mange brev til venner og kjente der han beskriver den manglende lysten på å leve, mange tror det var på grunn av alle tragediene han opplevde som fotograf i frontlinjen til flere av Afrikas kriger og sultkatastrofer.[]. Hans venn Ken Oosterbroek sin død tidligere samme år gikk også svært inn på ham. Han ble blant annet nevnt i Carters selvmordsbrev.

Kilder
------

* Minneverdige bilder I: Kevin Carters liv og levnet (19.05.2010)[*død lenke*]

Eksterne lenker
---------------

* Det berømte bildet

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI
 |
***Nostra aetate*** (Latin «vår tid» etter åpningsordene «I vår tid, når menneskeslekten stadig sterkere forenes…») er et av Det andre vatikankonsils erklæringer og handler om Den katolske kirkes forhold til andre religioner. Det er den korteste av tekstene fra konsilet, men en av de mest bemerkelsesverdige.

*Nostra aetate* la et viktig fundament for kirkens møte med ikke-kristne religioner og deltakelse i ulike typer religionsdialog. Det var det første autoritative dokument fra kirken som handlet om dette temaet. Grunnholdningen til andre religioner er positiv, og dokumentet fordømmer alle typer diskriminering på grunnlag av religion. I innledningen heter det: «Fordi [kirken] er satt til å fremme enheten og kjærligheten mellom menneskene, og dessuten også mellom folkeslagene, legger den her mest vekt på det som menneskene har felles og det som fører dem til øket samhørighet.» Mennesker over hele verden og til alle tider stiller noen av de samme grunnleggende spørsmål til tilværelsen, og religionene er ulike svar på disse. Dokumentet sier: «Den katolske kirke forkaster intet av det som er sant og hellig i disse religioner». Samtidig fastholdes det at Kristus er ««veien, sannheten og livet» (Joh. 14, 6), i hvem menneskene finner det religiøse livs fylde, i hvem Gud har forlikt alle ting med seg».

*Nostra aetate* omtaler kortfattet hinduisme, buddhisme, islam og jødedom. Forholdet mellom disse kan beskrives som konsentriske sirkler (skjønt Nostra aetate selv ikke bruker dette bildet) med kirken i sentrum. I en sirkel nær sentrum finnes jødedommen som kristendommen er nært knyttet til. Andre monoteistiske religioner, primært islam, utgjør en neste sirkel, og utenfor denne ligger andre store religiøse tradisjoner som buddhisme og hinduisme.

Om islam sier *Nostra aetate* blant annet: «Det er også med aktelse Kirken betrakter muslimene, som tilber den ene, levende, i seg selv hvilende, barmhjertige og allmektige Gud, himmelens og jordens skaper».

Beskrivelsen av jødedommen får mest plass i dokumentet. Det heter blant annet «Kirken, som fordømmer enhver forfølgelse, uansett hvilke mennesker den måtte være rettet mot, kan ikke glemme den arv den har til felles med jødene. Drevet av sin religiøse og evangeliske kjærlighet, og ikke av politiske grunner, beklager den derfor med sorg det hat, de forfølgelser, de utslag av antisemittisme som er blitt rettet mot jødene, uansett hvilke tider de har funnet sted i og hvem som har vært deres opphavsmenn.»

Referanser
----------

1. ↑  Douglas Pratt, *The Church and Other Faiths : The World Council of Churches, the Vatican, and Interreligious Dialogue*, Peter Lang, Berlin 2010, ISBN 978-3-0343-0454-2, s. 174
2. ↑  art. 1 (sitatene er hentet fra den norske oversettelsen som finnes på Den katolske kirkes nettsider.
3. 1 2  art. 2
4. ↑  art. 3
5. ↑  art. 4

Eksterne lenker
---------------

* *Nostra aetate* på engelsk på Vatikanets nettsider

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
**Bæreia** er en innsjø i Kongsvinger kommune i Innlandet. Sjøen ligger 231 meter over havet og har et areal på 1,38 kvadratkilometer. Stranden er ofte brukt som badestrand på sommeren for norske og utenlandske turister og brukes mye til pilking om vinteren. Bæreia er et åpent vann, så det er mulighet for å ro båt og padle der. Ut fra Bæreia renner Holeråa ned til Sigernessjøen, som igjen dreneres gjennom Vrangselva til Sverige.

Helt siden Krigsinvalideforbundet i 1959 opprettet et krigsinvalidehjem for veteraner fra andre verdenskrig, har Bæreia vært et rekreasjonssted for norske krigsveteraner. Etter at Landsforeningen for hjerte- og lungesyke en kort tid tok over, kjøpte Forsvaret opp senteret og etablerte i 2008 Forsvarets veteransenter for veteraner fra alle oppdrag.

Referanser
----------

1. 1 2 3  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 22. april 2015

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
***Not Guilty*** er en amerikansk stumfilm fra 1910.

Handling
--------

Joinville, en kriminell, begår et nytt ran. Men av frykt for å bli arrestert bestemmer han seg raskt for å bli kvitt de stjålne verdisakene, vel vitende om at de kommer til å inkriminere ham hvis det blir oppdaget at han har dem. Dermed bestemmer han seg for å plassere verdisakene i noen andres besittelse, og dermed fjerne alle mistanker fra seg selv. Han velger en ung kontor-medarbeider, Harry Martin, som sitt offer, og stikker verdisakene i lommene hans. Politiet oppdager deretter disse gjenstandene, og Harry blir arrestert og stilt for retten.

Harry blir snart dømt, og det er bare to personer som tror at han ikke er skyldig i forbrytelsen han ble anklaget for; hans blinde mor, og hans attraktive kjæreste.Harry stikker snart av fra fengsel, og besøker sin syke mor hvor han påstår at han har blitt frikjent. Kjæresten hans fortsetter dette bedrageriet, frem til sannheten blir åpenbart når politiets dukker opp for å lete etter Harry. Samtidig sliter Joinville mer og mer på grunn av dårlig samvittighet, fordi hans handlinger har ført til at den uskyldige Harry havnet bak lås og slå.

Skuespillere
------------

* Frank H. Crane som Harry Martin
* Marie Eline

Referanser
----------

1. ↑  NOT GUILTY

Eksterne lenker
---------------

* (en) *Not Guilty* på Internet Movie Database Rediger på Wikidata
Helena Bonham Carter sang «Not While I'm Around» med Edward Sanders i filmen *Sweeney Todd – Demonbarbereren fra Fleet Street*.
«**Not While I'm Around**» er en låt fra Stephen Sondheims musikal *Sweeney Todd*. Det er en duett mellom unggutten Tobias Ragg og Mrs. Lovett. *Sweeney Todd* hadde urpremiere på Broadway i 1979, og har senere også blitt vist i Norge.

Sangen har blitt sunget av en rekke skuespillere og artister, blant annet av Ken Jennings og Angela Lansbury (for urpremieren i 1979) og Helena Bonham Carter og Edward Sanders (for filmen *Sweeney Todd – Demonbarbereren fra Fleet Street* fra 2007). Sangeren Barbra Streisand spilte også inn en versjon av låten for studioalbumet *The Broadway Album* i 1985. Sangen ble sunget av Blaine Anderson (Darren Criss) i musikalserien *Glee*, etter at kjæresten Kurt (Chris Colfer) blir slått bevisstløs.

Bruk i musikalen
----------------

Fru Lovett ansetter den hjemløse guttungen Tobias i kjøttpaibutikken hun eier. Tobias er skeptisk til Sweeney Todd som fru Lovett har forelsket seg i, og sverger med denne sangen å beskytte henne. Hun er som en morsfigur for han, men det viser seg senere at hun kanskje ikke var like snill som Tobias først trodde.

Anmeldelser
-----------

*Variety* kalte låten «øm og hjemsøkende» og skrev at Tobias «for et øyeblikk blir [fru Lovetts] surrogatsønn». *Rolling Stone* anmeldte filmen i 2007 og skrev at Helena Bonham Carter «gir frysninger i «Not While I'm Around», en hengivenhetens ballade som hun synger til sin unge elev Toby før hun dreper ham».

Referanser
----------

1. ↑  Anmeldelse hos *Variety*.
2. ↑  Travers, Peters. *Sweeney Todd* *Rolling Stone*, 13. desember 2007.

Eksterne lenker
---------------

* Full sangtekst til denne sangen hos MetroLyrics (versjonen til Barbra Streisand)
**Gustaf «Lulle» Johansson** (født 14. september 1900, død 1. juli 1971) var en svensk ishockeyspiller som deltok i De olympiske vinterleker i 1924 i Chamonix og 1928 i St. Moritz.

Johansson vant en olympisk sølvmedalje i ishockey under Vinter-OL i 1928 i St. Moritz. Han spilte på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey.[] Det svenske laget ble europamestere foran Sveits og Storbritannia.

Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.

Fire år tidligere, under Vinter-OL 1924 i Chamonix, var Johansson med på det svenske ishockeylandslaget som kom på fjerdeplass.

Johansson spilte totalt 43 ishockeylandskamper for Sverige.

OL-, VM- og EM-medaljer
-----------------------

* OL 1928 Sveits’ flagg St. Moritz - Sølv Sølv i ishockey (Sverige)
* VM 1928 Sveits’ flagg St. Moritz - Sølv Sølv i ishockey (Sverige)
* EM 1928 Sveits’ flagg St. Moritz - Gull **Gull** i ishockey (Sverige)

Referanser
----------

Eksterne lenker
---------------

* (en) Gustaf Johansson – Olympedia Rediger på Wikidata

* (en) Gustaf Johansson – Sports-Reference (OL-resultater – arkivert) Rediger på Wikidata

* (en) Gustaf Johansson – databaseOlympics.com (arkivert) Rediger på Wikidata

* (sv) Gustaf Johansson – Sveriges olympiske komité Rediger på Wikidata

* (en) Gustaf Johansson – Eurohockey.com Rediger på Wikidata

* (en) Gustaf Johansson – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin
 |
**Michael Devine** (irsk **Mícheál Ó Duibhinn**; født 26. mai 1954, død 21. august 1981) var et nordirsk medlem av Irish National Liberation Army (INLA). Han var den siste av ti fanger som døde under sultestreiken i Nord-Irland 1981. 

Devine var startet sin paramilitære karriere i Den offisielle IRA, men gikk i 1975 over til INLA. I september 1976 ble han og to andre INLA-medlemmer, Desmond Walmsley og John Cassidy, pågrepet med rifler, hagler og 3000 runder ammunisjon som de hadde stjålet i Lifford i Donegal. Han ble i 1977 dømt til tolv års fengsel for grovt tyveri og innehav av våpen. 

Han ble med på pleddprotesten i Maze fengsel. I mai 1981 sendte han et åpent brev til kardinal Basil Hume som svar på kardinalens uttalelse om at sultestreik er «en form for vold mot ens egen kropp». Den 22. juni sluttet han seg til sultestreiken. 

Devine døde den 21. august, 27 år gammel. Han hadde da ikke tatt til seg næring på 60 døgn.

Referanser
----------

1. ↑  Brevet til kardinal Hume, hentet 26. oktober 2006
**Michael E. Briant** (født 14. februar 1942 i Bournemouth i Hampshire i England) er mest kjent som en regissør, men har også jobbet som skuespiller og produsent.

Briant fikk jobb hos BBC da han var 21 år gammel som scenemesterassisten i dramaavdelingen og ett år senere ble han produksjonsassistent.

I 1966 tok han et regissørkurs og han regisserte episoder av serier som *Z-Cars*, *Doctor Who* og *Emmerdale Farm*.

Han regisserte blant annet historiene *Revenge of the Cybermen*, *The Robots of Death* og *The Sea Devils* av *Doctor Who*. Hans favoritt er *The Robots of Death*, men han er mest stolt over regisseringen han gjorde på dramaserien *Secret Army*, som han jobbet på i 1978 og 1979. Han regisserte også fire av seks episoder av oppfølgeren *Kessler* og thrillerserien *Blood Money* hvor han hyrte mange av skuespillerne fra *Secret Army*. Han flyttet deretter til Nederland og regisserte TV-serier der.

I 1980-årene regisserte han episoder av såpeoperaen *EastEnders*. Han jobbet da med Julia Smith og Tony Holland, som han hadde tidligere jobbet med på *Z-Cars*.

Briant bor nå i Frankrike hvor han driver på med seiling.

Eksterne lenker
---------------

* (en) Michael E. Briant på Internet Movie Database Rediger på Wikidata
* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNE
 |
**Béal na mBláth / Béal na Blá** (anglifisert *Bealnablath / Bealnabla*) er en liten landsby i Cork i Irland. 

Den er mest kjent som stedet hvor Michael Collins ble drept i et bakholdsangrep den 22. august under den irske borgerkrig. Det skjedde rett ved puben The Diamond Bar, tidligere kjent som Long's Pub, nå et historiske sted i Béal na Bláth i distriktet Glannarouge.

Michael Collins
---------------

Den 22. august 1922, under den irske borgerkrigen, ble Michael Collins, formann for den provisoriske regjeringen og øverstkommanderende for den nasjonale hæren, drept i et bakhold i nærheten av Béal na Bláth av IRA-styrker som var motstandere av den anglo-irske traktat mens han reiste i konvoi fra Bandon. Bakholdet ble planlagt i et gårdshus i landsbyen like ved The Diamond Bar.[ Minnemarkeringer holdes den nærmeste søndagen til årsdagen for hans død. Et minnekors står 1 km sør for landsbyen, på stedet for skytingen i distriktet Glannarogue (irsk: *Gleann na Ruaige*), på en lokal vei som var en grusvei da Collins ble skutt. En liten hvit søyle merket med et kors, plassert like til høyre for trinnene, markerer det stedet hvor han falt.

Etymologi
---------

Puben hvor konvoien stoppet opp og Michael Collins drept
Den opprinnelige versjonen av navnet har blitt tilslørt med tidens gang. *Placenames Database of Ireland* gir den offisielle skrivemåten *Béal na Blá* med alternativet *Béal na Bláth*. De to anglifiseringene er *Bealnabla* og *Bealnablath*. Béal betyr «munn/åpning/tilnærming». Betydningen av *blá* i dette stedsnavnet hevdes av akademiske myndigheter å bety variasjonene av «beiteland», «godt land», «grønn» eller «gressplen», mens *bláth* kan bety «blomst» eller «kjernemelk».

Stavemåten Béal na mBláth (som betyr «blomstenes munn») er ofte brukt, men passer ikke med uttalen som ble brukt av de siste irskspråklige i området (som overlevde fram til 1940-tallet), og stemmer heller ikke med historisk rekord. Denne stavemåten av navnet, og den tilhørende oversettelsen, oppsto mest sannsynlig gjennom folkeetymologi blant personer som ikke har irsk som morsmål. En annen foreslått rekonstruksjon av det opprinnelige navnet er Béal Átha na Bláiche, som betyr «munningen av vadestedet til kjernemelken», analogt med et lignende stedsnavn i grevskapet Limerick.

Referanser
----------

1. 1 2 3 4 5  «Béal na Blá/Bealnablath», *Placenames Database of Ireland*
2. ↑   «The Ambush», *Collins 22 Society*
3. ↑   «The journey to West Cork», *Collins 22 Society*
4. ↑  Hopkinson, Michael (1988): *Green Against Green: the Irish civil war*, s. 177.
5. 1 2 3  O'Flaherty, Marian (20. august 2022): What's in a name: Béal na Blá, Béal na Bláth or Gleann na Ruaige? *RTÉ News*
6. 1 2 3 4  Ó hÚrdail, Roibeárd (1999): "The Placename Béal na Blá", *Journal of the Cork Historical and Archaeological Society*, **104**: 111–116

Eksterne lenker
---------------

* (en) Béal na mBláth – kategori av bilder, video eller lyd på Commons Rediger på Wikidata
**Linda Helen Næsfeldt** (født 22. oktober 1975) er en norsk fotograf, oppvokst på Holmlia i bydel Søndre Nordstrand i Oslo. 

Næsfeldt har gått fotolinja ved Arbeiderbevegelsens Folkehøgskole. Hun har arbeidet som pressefotograf i Dagsavisen, VG, Dagbladet og Dagens Næringsliv. I perioden 2007 - 2009 var hun fotosjef i Dagsavisen. Sommeren 2010 begynte hun som bildesjef i Dagens Næringsliv, med fotoansvar for avisens hverdagsutgaver. I 2013 gikk hun over i stillingen som avdelingsfotograf i DN lørdag, Magasinet. Næsfeldt forlot Dagens Næringsliv høsten 2018 og jobber i dag frilans.

I årene som pressefotograf har hun blitt premiert en rekke ganger i pressens Årets Bilde-konkurranse. I 2004 vant hun fire priser og gikk helt til topps i klassen *Natur og miljø*. Året etter, i 2005, vant hun både klassen *Portrett* og klassen *Årets dokumentar innland*. I årene som følger premieres Næsfeldts fotografier gjentatte ganger. 

I 2006 ble Næsfeldt valgt ut til å fotografere årets fredsprisvinner til den offisielle fredsprisutstillingen i Galleriet ved Nobels Fredssenter i Oslo. Utstillingen «For en neve dollar» portretterer fredsprisvinneren Muhammad Yunus og viser Grameen Bank sitt arbeid for å skape økonomisk og sosial utvikling nedenfra i Bangladesh. Samme året var hun blant fotografene som fikk prosjektstøtte fra Fritt Ord, da stiftelsen bevilget 6 millioner til norsk dokumentarfoto. Hun fikk støtte til prosjektet «Fotball og folk flest». Næsfeldt, som er tilknyttet bildebyrået Samfoto, regnes av mange som en av landets fremste reportasjefotografer.

Bibliografi
-----------

* *Operaen 11 fotografer – 12. april 2008*, foto-dokumentasjon av åpningen av den nye operaen i Oslo (2008)
* *Norsk dokumentarfotografi i dag* (utvalg norske dokumentarfotografer), Forlaget Press (2009) ISBN 9788275473439
* FLUKT ( FLUKT portretter laget av en rekke av våre fremste journalister og fotografer. Historiene spenner fra norske flyktninger til Sverige under krigen til dagens flyktninger fra Syria.)Spartacus forlag (2015)
* Livet i Norden (Et av de mest anerkjente fotografiprosjektene dette tiåret. En storslagen reise rundt hele Norden og en unik dokumentasjon av vår tid) Forlaget Press (2019) Livet i Norden

Referanser
----------

1. ↑  Geard, Kathrine (27. oktober 2006). «Næsfeldt ny fotosjef i Dagsavisen». *journalisten.no* **(norsk)**. Besøkt 27. juni 2020.
2. ↑  Omtale på fotojournalisten.no 10. juni 2010 Arkivert 12. juni 2010 hos Wayback Machine.
3. ↑  Geard, Kathrine (12. desember 2006). «Næsfeldt stiller ut fredsprisbilder». *journalisten.no* **(norsk)**. Besøkt 27. juni 2020.
4. ↑  Milliondryss til foto. Dagsavisen 8. mai 2007[*død lenke*]

Eksterne lenker
---------------

* Linda Næsfeldts hjemmeside
* Omtale i *Journalisten*
Gea Gurik, 1907
Ormen Lange sammenstilling i fabrikken på Liljeholmen.
**AB Gustaf Ericssons Automobilfabrik** var en produsent av biler, grunnlagt i 1904 i Stockholm av Gustaf L.M. Ericsson.

Fabrikken i Liljeholmen i Stockholm produserte noen få biler med merkene GEA og GURIK.

Den første bilen de bygget var en sekssylindret. De hadde store problemet med tennings-systemet så de prøvde å få Bosch til å løse problemet, men fikk ingen hjelp. Problemet ble løst av ingeniøren K G Karlsson ved Chalmers tekniske høyskole ved å bruke to magneter.

Motoren var i utgangspunktet to Fafnir-motorer på rad. Kraftoverføringen til bakakselen foregikk med kjede-overføring. Chassiset ble produsert i Tyskland. Den første bilen ble ferdigstilt i 1905. På grunn av det spesielle utseendet fikk den tilnavnet Ormen Lange.

Markedet ble ikke ansett som modent for disse bilene og det ble aldri noen serieproduksjon av noen av modellene.

Selskapet opphørte å eksistere etter økonomiske problemer i 1909.

Referanser
----------

1. ↑  «Erik L Magnus - Svenskt Biografiskt Lexikon». *sok.riksarkivet.se*. Besøkt 21. februar 2022.
2. ↑  «Liljeholmen» (PDF).
3. ↑  «Gustaf Ericssons Automobilfabrik (Företag) [sv] - KulturNav». *kulturnav.org*. Besøkt 21. februar 2022.
4. ↑  «Gustaf L. M. Ericssons automobilfabrik vid Liljeholmen, 1907. Bild från tidskriften Hemmets bildmaterial.». *Digital museum* **(engelsk)**. 1. januar 1903. Besøkt 21. februar 2022.
**Bærum Unge Strykere** (**BUS**) var et norsk strykeorkester for barn og unge.

Orkesteret ble stiftet i 1931 ved Høvik skole av Torvald Rustad, og var privat i ti år. Dette gjorde orkesteret til Norges eldste strykeorkester for barn og unge. I 1941 ble de innlemmet i Høvik skolemusikk, fremdeles med Rustad som leder. I 1973 fikk det eget styre, og ble skilt ut fra skolemusikken. I 1987 ble orkesteret slått sammen med Stabekk skoles strykeorkester. Dagens navn fikk orkesteret i 2003. Orkesteret ble avviklet i 2020 etter flere år med fallende medlemstall.

Historie
--------

Torvald Rustad var den som høsten 1931 etablerte et strykeorkester på Høvik skole. Året før igangsatte han privatundervisning for barn i fiolinspill, og disse elevene dannet det første orkesteret. Orkesteret var privat, men opptrådte på skolen for å skaffe penger til noter og annet materiell.

I 1941 opphørte den private driften, og orkesteret ble innlemmet i Høvik Skolemusikk – fremdeles med Torvald Rustad som leder og drivkraft. I 1973 ble orkesteret skilt ut fra skolemusikken med eget styre, og navnet ble endret til Høvik skoles strykeorkester. Et godt samarbeid med Stabekk skoles strykeorkester førte til at de to i 1987 slo seg sammen og dannet Høvik og Stabekk Skolestrykeorkester.

Orkesterets siste dirigent var Tor Erik Langset, i tidsrommet 2015-2020. Ellen Chronholm Pettersen, som underviser i fiolin og trommer ved Bærum kommunale musikk- og kulturskole, var dirigent i 23 år før hun i 2015 ble sykmeldt. Hun spiller også i Bærum symfoniorkester.

Referanser
----------

1. 1 2 3  «Om Bærum Unge Strykere». Bærum Unge Strykere. Arkivert fra originalen 13. april 2015. Besøkt 13. april 2015.

Eksterne lenker
---------------

* Offisielt nettsted Rediger på Wikidata
Her holder han til; *Mannen i månen* ifølge diktet fra 1325
**Mannen i månen** (engelsk: *The man in the moon*) er et engelsk dikt fra 1325. Diktet handler om mannen i månen, som er bonde. Han tar seg en tur ned til jorda og stjeler av avlingen. Fogden oppdager tyveriet, og mannen i månen må gi fra seg klærne i pant. Jeg-personen i diktet prøver å få mannen i månen med på å lure fogden til å drikke booze (brennevin) med dem, for deretter å ta klærne fra ham når han er beruset. Men mannen i månen hører ikke, og jeg-personen roper enda en gang: «Kom ned, så skal vi få dette til. Jeg vet at du er **amarscled**.»  

Diktet har skapt interesse hos språkforskere av flere årsaker. Blant annet er det her vi første gang kan lese om **booze**, som forøvrig har blitt et vanlig ord. Det andre spesielle ordet er **amarscled** som er nevnt her for første og siste gang. 

Førsteamanuensis Merja Stenroos som er prosjektleder for *The Middle English Grammar Project* ved UiS har publisert en vitenskapelig artikkel i tidsskriftet Notes and Queries med en sannsynlig forklaring på ordet amarscled. Ordet er veldig likt et annet ord, nemlig malscren, som betyr å forhekse eller forvirre. Gruppen har kommet frem til at amarscled betyr det samme.

Siste vers av diktet der ordet amarscled er brukt for første og foreløpig siste gang:  

þis mon hereþ me nout þah ich to hym crye   

ichot þe cherl is def þe del hym todrawe   

þah ich yeye vpon heþ nulle nout hye   

þe lostlase ladde con nout o lawe   

Hupe forþ hubert hosede pye   

ichot þart **amarscled** into þe mawe   

þah me teone wiþ hym þat myn teh mye   

þe cherld nul nout adoun er þe day dawe

Kilder
------

* www.forskning.no om Mannen i månen

Litteratur
----------

* Janna Müller,Frauke Reitemeier (red.): *Von Æthelred zum Mann im Mond: Forschungsarbeiten aus der englischen Mediävistik*, Göttingen, 2010

.
**Michael E. Raynor** (født 28. juni 1967) er en canadisk forfatter, direktør i Deloitte Consulting LLP, og en ekspert på forretningsledelse og praksis.

Liv og virke
------------

Raynor ble født i Brantford, Ontario. Han gikk på Appleby College i Oakville, Ontario, og har en bachelorgrad i filosofi fra Harvard College (1990) ved Cambridge (Massachusetts), der han ble uteksaminert *Magna cum Laude*.

I løpet av sin tid på bachelorstudiet ble han Detur-prisvinner (faglig utmerkethet første året) og John Harvard Scholar (vedvarende faglig utmerkethet). Hans avhandling omhandlet metafysikk av personlig identitet. Han har en MBA (1994) fra Richard Ivey School of Business i London i Ontario der han ble tildelt stipendiet *Nelson M. Davis Memorial Scholarship*. Han tok sin doktorgrad i Business Administration (DBA) ved Harvard Business School (2000), der han var en vinner av prisen *Dively Award* for fremragende forskning.

Raynors første bok, skrevet sammen med Clayton M. Christensen, *The Innovator's Solution* (2003) ble en bestselger. Boken omhandlet primært hvordan bedrifter kunne skape og opprettholde vellykket vekst. Raynors andre bok, *The Strategy Paradox* ble utgitt i februar 2007.

Bibliografi (utvalg)
--------------------

Bokutgivelser
* Raynor, M. E. (2007): *The Strategy Paradox: Why Committing to Success Leads to Failure (And What to Do About It)*. Currency/Doubleday
* Raynor, M. E. & Mumtaz Ahmed (2013): *The Three Rules: How Exceptional Companies Think*. Portfolio.

Artikler
* Raynor, Michael E. & Howard S. Weinberg (2004): «Beyond Market Segmentation» i: *Marketing Management*. Vol. 13(6), s. 22-29.
* Raynor, Michael E. (2002): «Diversification as Real Options and the Implications on Firm-Specific Risk and Performance» i: *The Engineering Economist*. Vol. 47(4).
* Raynor, Michael E. (2000): «Tracking Stocks and the Exercise of Real Options» i: *Journal of Applied Corporate Finance*. Vol. 13(2).

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** Discogs
 |
***Mannen med de sorte støvler*** (italiensk originaltittel: *La resa dei conti*) er en spagettiwestern fra 1967 regissert av Sergio Sollima med Lee Van Cleef og Tomas Milian i hovedrollene.
Filmen var en internasjonal samproduksjon mellom Italia og Spania og ble dubbet til en rekke språk, blant annet engelsk.

Handling
--------

Dusørjeger Jonathan Corbett har rykte på seg for å bringe kriminelle for retten, og blir innkalt av en jernbane-magnat i Texas ved navn Brockston, hvis datter snart skal gifte seg. Brockston foreslår at Corbett burde stille til valg for Senatet, men ikke før han gjennomfører en siste dusør-jakt. Brockston tilbyr Corbett politisk støtte i bytte for å spore opp en påstått voldtektsmann og morder, som går under navnet Cuchillo, en meksikaner som har flyktet tilbake til hjemlandet. Cuchillo betyr "kniv" på spansk, som var kjeltringens foretrukne våpen.

Corbett begynner å jakte etter Cuchillo, og forfølger Cuchillo til Mexico, hvor han blir arrestert etter en slåsskamp ved et bordell. Brockston forsøker å frigjøre Corbett fra meksikansk fengsel, og ansetter en gjeng leiesoldater for å finne Cuchillo. Corbett får vite at Cuchillo egentlig var uskyldig i det han var anklaget for, og faktisk vitnet om Brockstons svigersønn, Chet Miller, en alkoholiker og den egentlige voldtektsmannen.

Medvirkende
-----------

* Lee Van Cleef: Jonathan Corbett
* Tomás Milián: Cuchillo Sanchez
* Walter Barnes: Brokston
* Nieves Navarro: enken
* Gérard Herter: Baron von Schulenberg
* Maria Granada: Rosita
* Roberto Camardiel: Jellicol
* Ángel del Pozo: Chet Miller
* Luisa Rivelli: prostituert i Willow Creek
* Tom Felleghy: Chet Miller sin far
* Calistro Calisti: Mr. Lynch
* Benito Stefanelli: Jess

Andre titler
------------

Engelsk: ***The Big Gundown***, ***The Showdown***. Italiensk: ***La resa dei conti*** Spansk: ***El halcón y la presal.***

Referanser
----------

1. ↑  «Filmen på filmweb.no» **(norsk)**. Besøkt 10. januar 2016.

Eksterne lenker
---------------

* (en) *Mannen med de sorte støvler* på Internet Movie Database Rediger på Wikidata

* (sv) *Mannen med de sorte støvler* i Svensk Filmdatabas Rediger på Wikidata

* (en) *Mannen med de sorte støvler* på AllMovie Rediger på Wikidata

* (fr) *Mannen med de sorte støvler* på Allociné Rediger på Wikidata

* (nl) *Mannen med de sorte støvler* på MovieMeter Rediger på Wikidata

* (en) *Mannen med de sorte støvler* på American Film Institute Rediger på Wikidata

* (en) *Mannen med de sorte støvler* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**Eikeminérmøll** (*Tischeria ekebladella*) er en sommerfugl som tilhører familien luggmøll (Tischeriidae). Den er funnet langs kysten til Hordaland i Norge.

Utseende
--------

Eikeminérmøll er en liten (vingespenn 8–11 mm), slank, brungul møll. Antennene er trådformede, gulaktige og rundt ⅔ så lange som forvingen. Hodet, kropp og forvinger er ensfarget brungule, bakkropp og bakvinger gråbrune. Forvingen har lange hårfrynser langs ytterkanten og den ytre halvdelen av bakkanten, bakvingen er lang og smal, med lange, brungrå hårfrynser hele veien rundt, spesielt lange bak. Larven er lysgul, den mørke tarmen skinner gjennom. Hodekapselen er lysbrun, den har en brun ryggplate med lys midtlinje på første kroppsledd og en brun plate på bakerste kroppsledd.

Levevis
-------

Denne arten finnes der det vokser eik, og utbredelsen følger eika nokså nøye. Hunnen legger egg på oversiden av eikeblader, dette klekkes i august – september. Den nyklekte larven gnager seg inn i bladet og lager en flekkmine på bladets overside. Larven spinner et nettverk av silketråder inne i minen, et karakteristisk trekk er at ekskrementene blir kastet ut gjennom et hull på siden og ikke samler seg opp inne i minen, som de gjør hos de fleste andre bladminerere. På høsten faller larven til bakken når bladet den lever i, felles, og den overvintrer i en kokong inne i bladminen. Neste vår forvandler den seg til en puppe. De voksne sommerfuglene flyr i juni – juli. De kan være aktive døgnet rundt, men mest om natten.

Utbredelse
----------

Den er utbredt over det meset av Europa. I Norge følger den eikeskogens utbredelse langs kysten til den sørlige delen av Hordaland.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *eikeminérmøll* i Encyclopedia of Life Rediger på Wikidata

* (en) *eikeminérmøll* i Global Biodiversity Information Facility Rediger på Wikidata

* (no) *eikeminérmøll* hos Artsdatabanken Rediger på Wikidata

* (sv) *eikeminérmøll* hos Dyntaxa Rediger på Wikidata

* (en) *eikeminérmøll* hos Fauna Europaea Rediger på Wikidata

* (en) *eikeminérmøll* hos NCBI Rediger på Wikidata

* (en) *Kategori:Tischeria ekebladella* – bilder, video eller lyd på Wikimedia Commons Rediger på Wikidata

* (en) *Tischeria ekebladella* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |